Карыбут (імя)

**Карыбут** (*Карыбот*), **Карбут** (*Карбот*), **Карабуд** — мужчынскае імя і вытворнае ад яго прозьвішча **[[Корбут]]** (*Корбат*, *Карабут*).

## Паходжаньне

Карыбода або Карыбут (Karibaudis, Korybut) — імя германскага паходжаньня. Іменная -кар- (-кор-) (імёны ліцьвінаў Караман, Карымонт, Карыят; германскія імёны Caroman, Caromond, Cariatto) паходзіць ад гоцкага kaurus 'цяжкі, важкі' або ад гоцкага і бургундзкага kara 'турбота, клопат', а аснова -бут- (-бот-) (імёны ліцьвінаў Бутвід, Бутрык, Вільбут; германскія імёны Botvid, Butariks, Willebut) — ад усходнегерманскага but- з значэньнем 'корань, камель' (гепідзкае butilo 'камель') або ад асновы -буд- (-бод-) (у старажытных тэкстах *bod* праз доўгае *о* пісалася як *baud*). Такім парадкам, імя Карыбут азначае «цяжкі корань».

Германскае паходжаньне імя Карыбут (Korybut) сьцьвердзіў этымалягічны слоўнік старапольскіх асабовых імёнаў, выдадзены Польскай акадэміяй навук — ад германскага імя Hariboth (Harboth), якое таксама фіксуецца ў форме Cariobaud (Cario-baud). Адзначалася гістарычнае бытаваньне германскага імя Карыбут у Польшчы: *Mathias Coributh… vicarius perpetuus in ecclesia [[Гнезна (Польшча)|Gneznensi]]* (1440 год); *domino… Coributh* (1451 год); *Koributh… Kuriboth* (1495 год).

У Польшчы ў XVI—XVIII стагодзьдзях адзначаліся прозьвішчы Karbot, Korybut.

Варыянты імя ў гістарычных крыніцах: *Cariebut* (31 кастрычніка 1382 году); *Caribut* (31 кастрычніка 1382 году); *Coribut* (14 жніўня 1385 году); *Nos Demetrius, alias Korybuth, dux Litwanie, dominus et heres de Nowogrodek* (23 кастрычніка 1386 году); *Corybutho Novogrodensi*, *Coriboto Nouogrodensi* (17 лютага 1387 году); *Coributh Nowogrodensi* (20 лютага 1387 году); *Coributo Novogrodensi* (22 лютага 1387 году); *Дмитрии инемъ именемъ Корибутъ князь Новгородьскии и Северскии* (26 красавіка 1388 году); *Мы Дмитрии инемъ именемъ Корибутъ князь Литовскии* (18 траўня 1388 году); *Karobud* (10 жніўня 1388 году); *Мы, княз Дмитрий Олгердович* (16 сьнежня 1388 году); *зять мой князь Корибутъ* (1393 год); *Iwan Coributowicz junior* (29 лістапада 1430 году); *Fedor Korybuthowicz* (22 чэрвеня 1431 году); *Iwaschco Coributowicz* (6 верасьня 1431 году); *Fedor Koributhowicz* (15 кастрычніка 1432 году); *Fedor Koributhovicz [sigilla]* (20 студзеня 1433 году); *Koributh* (Ян Длугаш); *Korbut* (Хроніка Быхаўца); *Корибутова дочка Олкирдовича Маря… тая Маря Корыбутовна… князя Иванова сестра Корыбутовича* (15 сакавіка 1505 году); *люди нашы [[Горадня|Городенъское]] волости… доилида Мартина Корботовича… Мартина Корбутовича* (1 студзеня 1519 году); *боярынъ повету Слонимского Петръ Корбутъ* (3 верасьня 1533 году); *панъ Мартинъ Корбутовичъ — бояринъ ей милости пани Кищиное* (12 кастрычніка 1570 году); *Корибут… Корибут Олгердович* (Хроніка літоўская і жамойцкая); *Созона Корбата пуста* (6 ліпеня 1601 год); *pana Korbuta* (1621 год); *pana Lewona, pana Jana Korbutow* (30 чэрвеня 1633 году); *Ивань Корибут, Васил Корибутов зят* (1649 год); *pana Jarosza Korbuta* (21 траўня 1653 году); *Theophil Korbut* (30 студзеня 1655 году); *Roman Korbutt… Lewon Korbut… Pawełł Korbutt… Iwan Korbutt, Iakub Korbut… Hryhory Korbut… Fiedor Korbut, Siemion y Fiedor Korbutowie… Moysiey Korbutt… Iwan Korbutt… Hryhory Korbut… Ian Korbut* (4 красавіка 1657 году); *до вельможного княжати его милости Кориботовича Збараского* (1 жніўня 1667 году); *Marcina Korbuta… Iwan Korbut* (19 жніўня 1684 году); *szlachetny Korbutowicz* (18 красавіка 1757 году); *Pietrok Korbut… Pauluk Korbut* (4 сакавіка 1759 году); *Leon Korbut — strażnik Smoleński* (6 лютага 1764 году); *Leon Korbut — skarb. Smoleński* (19 лютага 1764 году); *Antoni Korbutt* (4 кастрычніка 1765 году); *Jan Korbut* (7 лістапада 1765 году); *Korbhutowicz* (*Korputowicz*, 1768 год); *Casimiri Korbut* (1798 год); *Karbutowiczowna* (1802 год).

## Носьбіты
* Карыбут (у праваслаўі Дзьмітры; каля 1358 — па 1404) — дзяржаўны дзяяч Вялікага Княства Літоўскага, князь наваградзкі; меў сыноў Івана, Жыгімонта і Хведара, пачынальнік родаў Карыбутавічаў, Карыбут-Вішнявецкіх і Карыбут-Варанецкіх
* Андзюн Карбот — каралеўскі слуга аптэкар, які ўпамінаецца ў 1586 годзе
* Марцыян Карбат (Marcyan Karbot) — электар караля польскага і вялікага князя літоўскага Ўладзіслава Вазы ад Сандамірскага ваяводзтва
* Ян Карбат (Jan Karbot) — дзяржаўны дзяяч Каралеўства Польскага, каморнік гродзкі пільзьненскі, электар Уладзіслава Вазы ад Сандамірскага ваяводзтва
* Марцін Корбат (Marcin Korbot) — электар караля польскага і вялікага князя літоўскага Міхала Карыбута Вішнявецкага ад Сандамірскага ваяводзтва
* Станіслаў Корбат (Stanisław Korbot) — электар Міхала Карыбута Вішнявецкага ад Сандамірскага ваяводзтва
* Лявон Корбут — дзяржаўны дзяяч Вялікага Княства Літоўскага, стражнік і скарбнік смаленскі
* Бэніямін Казімер Карыбут Скіндэр — дзяржаўны дзяяч Вялікага Княства Літоўскага, чашнік вількамірскі ў 1694—1704 гадох
* Іван Карабут — жыхар вёскі Задашчэньня (каля Шацку), які ўпамінаецца ў 1749 і 1755 гадох
* Антон Корбут — шляхціч Наваградзкага ваяводзтва, які ўпамінаецца ў 1765 годзе
* Ян Корбут — шляхціч Наваградзкага ваяводзтва, які ўпамінаецца ў 1777 годзе
* Пётар Карбутовіч і Пётар Карыбутовіч — шляхцічы Менскага ваяводзтва, якія ўпамінаюцца ў 1787 годзе

Прыдомкам Карыбут карысталіся літоўскія княскія роды Вішнявецкіх, Варанецкіх і Збараскіх, шляхецкі род Дашкевічаў.

У канцы XVIII ст. на гістарычнай Аршаншчыне адзначаўся шляхецкі род Корбутаў.

Корбуты (Korbut) — прыгонныя зь вёскі Пелякі (каля Лынтупаў), якія ўпамінаюцца ў XIX стагодзьдзі.

Корбуты — парафіяне царквы ў Баслаўцы (Случчына) на 1840 год.

Корбуты — парафіяне царквы ў Лапічах (Меншчына) на 1870—1883 гады.

Корбуты гербу Корчак — літоўскі шляхецкі род зь Віленскага павету.

Корбуты (Korbut) — літоўскі шляхецкі род з Лынтупаў, Сьвянцянаў і ваколіцаў Кабыльніку.

Карбутовічы (Korbutowicz) гербу Корчак — шляхецкі род Рэчы Паспалітай з Жытомірскага павету.

Карыбуты (Korybut) гербу ўласнага — шляхецкі род Рэчы Паспалітай з Холмскага павету.

Карбаты (Karboth) гербу Тры булавы — шляхецкі род Рэчы Паспалітай з Кракаўскага і Сандамірскага ваяводзтваў.

Корбут (Korbut) — прозьвішча, зафіксаванае ў XIX стагодзьдзі ў ваколіцах Сувалкаў.

Карбутовіч (*Korbutowicz*) — прозьвішча, гістарычна зафіксаванае на тэрыторыі цяперашняй Летувы.

На 1904 год існавала сядзіба Корбаты ў Ельнянскім павеце Смаленскай губэрні.

На 1909 год існаваў засьценак Харыбут у Барысаўскім павеце Менскай губэрні.

На гістарычнай Аршаншчыне існуе вёска Карбатоўка, у ваколіцах Канатопу — Карабутава (упаміналася ў 1649 і 1664 гадох як *Кориботово*).

## Глядзіце таксама
* Кара
* Бода
* Бота

## Заўвагі

## Крыніцы

## Літаратура
* 

Катэгорыя:Мужчынскія імёны